
i VaroCas 

Ĉiu  monato  alportas  novaĵojn  pri 
la  stato  de  la  influo  de  la  religioj, 
ie  en  la  mondo.  Ŝajnas  ke  la  situ- 
acio  pli  kaj  pli  rapide  evoluas, 
foje  negative,  sed  evidente  kres- 
kas  la  Kialoj  de  optimismo  ĉi- 
rilate.  Interalie  en  pluraj  landoj 
ekĝermas  la^ideo  disigi  la  reli- 
gion  de  la  ŝtato,  kies  du  ĉefaj 
avantaĝoj  estas,  laŭ  mi.  kaj  ĉesigi 
la  financadon  de  la  eklezioj  pere 
de  publika  (ĉiesa)  mono,  kaj 
eksigi  la  religiajn  doktrinojn  de 
la  lerneja  medio  (almenaŭ  kiam 
la  lernejo  estas  publika). 

Bolivio  estas  ĉi-rilate  bela  ekzem- 
plo  de  lando  kiu  faris  interesan 
paŝon  en  tiun  direkton,  adop- 
tante  novan  konstitucion  laŭ 
demokrata  procezo.  Cetere,  ke 
tiu  paŝo  estis  farita  en  lando  tre 
kreaema  ne  estas  sensignifa.  Mi 
aldonu  ke,  kiel  esperantistoj,  ni 
ja  povas  ĝoji  ke  tiu  sama  konsti- 
tucio  oficialigis  multajn  lingvojn 
de  la  lando^Tridek  ses  novajling- 
voj  retroviĝas  kun  la  hispana,  je 
statuso  de  oficiala  lingvo.  Ĝuste 
tiujn  du  punktojn  mi  intencas 
evidentigi  en  la  gratul-mesaĝo 
kiun  nia  asocio  decidis  sendi  al 
la  Prezidento  de  Bolivio,  Evo 
Morales.  Mi  planas  efektivigi  ti- 
un  sendon  antaŭ  la  apero  ae  ĉi 
tiu  numero. 

Alia  grava  evento  estas  nia  ofi- 
ciala  subteno  al  la  kreado  de 
Internacia  Asocio  de  la  Liber- 
penso  en  2001  en  Oslo  /  Norve- 
gujo.  Verŝajne  reprezentanto  de 
nia  asocio  ĉeestos  tiun  gravan 


?venton.  Por  la  momento,  mi 
deziras  okupiĝi  pri  io  pli  urĝa  :  la 
internacia  komisiono  de  la 
Liberpenso  sendis  alvokon  por 
trovi  tradukantojn  de  diversaj 
dokumentoj  eldonitaj  ĉi-okaze. 
Mi  supozas  ke  ni,  kiel  membroj 
de  aparta  lingva  komunumo, 
principe  nin  proponu  kiel  tradu- 
kantojn  al  Esperanto.  Do  ĉiuj  el 
vi  kiuj  sentas  sin  kapablaj  kaj 
disponeblaj  tiukampe,  bonvolu 
vin  anonci,  nepre  precizigante 
de  kiu  lingvo  vi  povas  plenumi 
tradukadon  al  Esperanto.  Mi 
antaŭ-dankas. 

Fine,  tiel  montrante  ekzemplon 
de  kunefikado  de  ateismo  kaj 
esperantismo,  mi  deziras  mencii 
la  publikigadon  de  la  traduko  el 
la  franca  lingvo  de  la  impona 
“Traite  d’atheologje”  (“Traktato 
de  ateologio”)  verldta  de  Michel 
Onfrey,  tradukita  de  Paul  Si- 
gnoret,  eldonita  de  SAT- 
Amikaro.  Mi  vere  esperas  ke  tiu 
libro  same  furoros  en  Esperan- 
tujo,  kiel  ĝi  furoris  en  franc- 
lingvaj  landoj. 

Nia  kongresa  agado  en  Kubo 
estis  vere  sukcesa.  Ĝin  pli  detale 
priskribas  la  venontaj  paĝoj. 
Momente  bonan  legaaon  de  nia 
dek-unua  numero. 


Cfiristian  t^iviere 

SicCministra 

^jiministra  kunveno  de  ATEO  okazis 
mT^Dmenee  de  la  UK-semajno  en 

Ajsuano. 

Ĉeestis  14  homoj,  inter  kiuj  kvar 
estraranoj  de  la  asocio.  Sen 
antaŭplanita  tagordo,  ni  celis  doni  al  la 
ĉeestantoj  sufiĉe  kompletan  prezenton 
de  nia  agado. 

Post  kelkaj  praktikaj  punktoj  kaj 
informoj  : 

.kotizo  -  15  eŭroj  jare  (kun  du 
numeroj  de  la  bulteno).  Dum  la 
kongreso,  aparta  prezo  por  allogi 
membrojn  el  B-landoj  estis  proponata  : 
10  CUC. 

.pri  la  revuo.  Ni  invitis  ĉeestan- 
tojn  kontribui  al  la  revuo.  Unu  diris,  ke 
ŝi  ofte  sentas  sin  sur  insulo,  sed 
ricevante  la  revuon  ŝi  ne  plu  sentas  sin 
sola. 

.ni  menciis  du  ateismajn  librojn, 
kiuj  troviĝas  en  la  libroservo  de  la  UK, 
en  la  fako  “Religioj”. 

.ĉu  sendi  nian  revuon  senpage  al 
diversaj  estraranoj,  aliaj  revuoj  kaj  al 
bibliotekoj  ?  Respondo  de  la  plimulto  : 
preferinde  jes,  eĉ  se  escepte  de  nur 
kelkaj. 

Ni  prezentis  notindajn  elemen- 
tojn  pri  la  agado  de  la  asocio,  de 
membroj  aŭ  de  kunlaborantoj : 

.  en  2011  en  Oslo  /  Norvegujo, 
estos  fondita  Internacia  Asocio  de 
Liberpenso.  ATEO  decidas  aktivi  en  tiu 
medio,  kaj  nia  nomo  jam  aperas  en  ties 
listo  de  subtenantoj.  Vic-prezidanto 
Dominique  Simeone  ĉeestos  venontan 
jaron  en  Oslo. 

.  Christian  Riviere  instigas 


/qinveno 

ĉeestantojn  prezenti  ATEOn  en 
sialandaj  asocioj  ateistaj  aŭ  liberpensaj. 

.  tripaĝa  artikolo  pri  Esperanto 
kaj  ateismo  aperis  en  franca  revuo  de 
liberpensuloj  (La  Raison).  Tiun 
artikolon  verkis  Dominique  Simeone. 

.  en  Bolivio  okazis  disiĝo  de  ŝtato 
kaj  eklezioj  -  francaj  liberpensuloj 
sendis  gratulmesaĝon.  ATEO  sendis  la 
sian  kaj  en  la  hispana  kaj  en  Esperanto. 

.  sub  egido  de  la  franca  sekcio  de 
SAT  (SAT-Amikaro)  estis  eldonita  la 
furora  "Traktato  de  ateologio"  verkita 
de  Michel  Onfray  (elfrancigis  ĝin  Paul 
Signoret). 

Al  S-ro  Evo  Morales, 

Moŝta  Prezidanto  de  Bolivio. 

Estimata  s-ro  Prezidanto, 

Je  la  nomo  de  la  Ateista  Tutmonda  Esperanto-Asocio, 
mi  esprimas  nian  ĝojon  kaj  emocion  pro  la 
demokrata  oficialigo  de  nova  konstitucio  en  Bolivio. 
Ĉar  ni  estas  kaj  ateistoj  kaj  esperantistoj,  mi  deziras 
substreki  nian  apartan  aprobon  pri  du  gravaj 
elementoj  de  tiu  ĉi  konstitucio,  nome  : 

.  la  oficialigo  de  tridek  ses  lingvoj,  aldone  al  la 
hispana  lingvo.  Certe,  tiu  decido  efike  kontribuos  al 
la  konservado  de  la  lingva  heredaĵo  de  via  lando  ; 

.  la  disigo  de  la  eklezioj  kaj  de  la  ŝtato,  tiel  asertante 
ke  ĉio  religia  restu  afero  privata.  Bolivio  tiel  estas  la 
unua  lando  de  Sud-Ameriko  regata  laŭ  laikaj 
principoj. 

Esperante  ke  Bolivio  tiel  montros  la  vojon  al  aliaj 
landoj  de  via  kontinento  kaj  de  la  tuta  mondo, 
bonvolu  ricevi  niajn  plej  sincerajn  gratulojn. 
Altestime, 

Christian  Ĵ(iviere, 
‘Prezidanto  de  StTEO. 

La  ceCo  de  Ca  vivo 


Jen  unu  el  la  grandaj  temoj  -  efektive,  la 
plej  granda  temo  el  ĉiuj  -  kaj  tio  estis 
ankaŭ  la  temo  de  la  publika  kunveno  de 
ATEO  dum  la  kongreso  en  Havano.  Kial  ni 
elektis  tiun  temon  ?  ĉiam  venas  al  la 
kunvenoj  de  ATEO  ankaŭ  neateistoj,  kiuj 
deiiras  kompreni  pli  bone  nian  vivfiloiofion. 
Niaj  publikaj  kunvenoj  tamen  ne  kontentigas 
ilian  scivolon,  ĉar  ili  kutime  estas  dediĉitaj  al 
pli  mallarĝaj  kaj  specifaj  aspektoj  de  la 
ateisma  pensado.  Tial  ĉi-foje  ni  decidis 
klarigi  ateismon  al  tiuj  neateistoj  viiitantoj, 
provante  montri  al  ili,  kiel  ateistoj  vidas  la 
mondon. 

La  celo  de  la  vivo  estas  tre  persona 
afero,  kaj  malsamaj  homoj  havas  pri  ĝi 
malsamajn  opiniojn.  Tial  ne  eblas  diri, 
ke  dum  la  kunveno  (kie  ĉeestis  pli  ol  60 
kongresanoj)  ni  atingis  unu  komunan 
konkludon;  tutsimple  ni  aŭdis  perso- 
najn  kaj  tre  variajn  opiniojn  de  deko  da 
homoj.  Kelkaj  el  tiuj  opinioj,  ankaŭ  de 
membroj  de  ATEO  ne  ĉeestintaj  la 
kongreson,  troviĝas  en  la  postaj  paĝoj. 
Necesas  aldoni,  ke  “La  celo  de  la  vivo” 
estas  esprimo  interpretebla  du- 
maniere.  Ĉu  ni  parolas  pri  la  pri  granda 
celo,  la  kialo  de  nia  ekzisto,  aŭ  ĉu  ni 
parolas  pri  la  pli  malgranda  persona 
celo  de  unuopa  homo  ?  Necesas  diskuti 
tiujn  du  interpretojn  aparte. 

Unue,  pri  la  kialo  de  nia  ekzisto.  La 
plejmulto  da  sciencistoj  kaj  ankaŭ 
ateistoj  nuntempe  opinias,  ke  la  vivo 
ekestis  pro  bonŝanca  kombino  de 
kondiĉoj,  ekzemple  ĉar  nia  planedo 
troviĝas  je  precize  la  ĝusta  distanco  de 
nia  suno  por  havi  taŭgan  tempe- 
raturon,  pro  la  ekzisto  de  akvo  sur  la 
Tero  ktp.  Ankaŭ  la  ekesto  de  homoj 


estis  la  rezulto  de  jarmilionoj  da 
evoluado  kombine  kun  la  ĝustaj  fizikaj 
kondiĉoj.  Homoj  ne  evoluis  sekve  de  iu 
supera  plano,  sed  nur  pro  bonŝanca 
hazardo  -  bonŝanca  almenaŭ  por  ni 
mem,  kvankam  verŝajne  ne  por  la  aliaj 
vivantaj  estaĵoj  sur  nia  terglobo. 
Religiuloj  foje  argumentas,  ke  se  la 
vivo  ekestis  hazarde,  tio  signifas,  ke  ni 
homoj  estas  ĉi  tie  sen  iu  pli  granda 
celo.  Mi  konsentas  pri  tio,  sed  male 
kiel  ili  mi  ne  vidas  tion  kiel  problemon. 
Kaj  cetere,  eĉ  se  ne  plaĉas  al  ni  pensi, 
ke  la  homoj  ekaperis  senmotive,  nia 
ŝato  aŭ  malŝato  ne  influas  la  situacion. 
Mi  volus  respondi  al  tiuj  religiuloj 
jene  :  Kiun  celon,  laŭ  vi,  Dio  havas  por 
ni  ?  Se  ni  estas  ĉi  tie  nur  por  plenumi 
lian  celon,  kiel  tio  igus  nin  pli  feliĉaj  ? 
Ĉu  ni  devus  esti  kontentaj  nur  plenumi 
lian  volon,  eĉ  ne  sciante,  el  kio  tiu  volo 
konsistas  ?  Se  li  estas  tiel  granda  kaj 
potenca,  kial  li  entute  bezonas  nin  ? 
Due,  mi  volas  paroli  pri  la  personaj 
celoj  de  unuopuloj.  Multaj  homoj,  ĉu 
ateistoj,  ĉu  religiuloj,  sentas  la 
bezonon  doni  ian  signifon  al  sia  vivo. 
Sed  eĉ  inter  religiuloj,  malmultaj 
homoj  elektas  dediĉi  sian  tutan  vivon 
al  plenumo  de  la  Dia  volo.  La  plejmulto 
da  homoj  donas  signifon  al  sia  vivo  per 
iu  pli  malgranda  kaj  persona  ambicio, 
ekzemple  trovi  vivpartneron,  sukcesi 
en  sia  kariero,  volontuli  en  bonfara 
organizaĵo,  realigi  ian  talenton,  aŭ 
simile.  Tiu  serĉado  de  persona  celo 
plejofte  estas  sama  por  ateistoj  kiel  por 
religiuloj. 

En  la  sekvaj  paragrafoj  ni 
aperigas  liston  de  celoj,  kiun  ni 

laŭtlegis  dum  la  kongreso  en  Havano 
por  stimuli  diskutadon.  Ni  nomis  ĝin 
“La  celoj  de  la  vivo  -  laŭ  ateistoj”. 
Legante  tiun  liston,  vi  rimarkos,  ke  tiuj 
ne  estas  aparte  ateismaj  celoj,  sed 
komunaj  celoj,  kiujn  havas  la  plejmulto 
da  homoj. 

Tftnna  Lozuensttin 

a  celo  de  la  vivo  laŭ  ateistoj 


La  celo  de  mia  vivo  estas... 

...  lukti  por  pli  egala  kaj  justa  socio. 

...  naski  kaj  eduki  miajn  infanojn. 

...enkonduki  Esperanton  kiel  inter- 
nacian  lingvon. 

...transdoni  la  Teron  en  bona  ordo  al 
niaj  posteuloj. 

...  Kiu  celo?  Kial  ni  bezonas  celon? 

...  helpi  aliajn  ĝui  pli  kontentigan  vivon. 

...krei  verkon,  kiu  travivos  post  mia 
morto. 

...  solvi  la  problemon  de  malsato  en  la 
mondo. 

...  ĝui  la  pasantan  momenton  kaj  flari  la 
florojn. 

...  disvolvi  kreemon,  utopiemon,  fanta- 
ziemon. 

...  imagi  la  mondon  tia  kia  ĝi  ne  estas. 


La  debato  proponata  kadre  de  nia 
kunveno  en  la  Universala  Kongreso  en 
la  Havano,  efektive  vekis  intereson, 
kvankam  pluraj,  prave  aŭ  ne,  taksis  ĝin 
kvazaŭ  elpensita  sub  religia  influo.  Nu, 
mi  plu  opinias  ke  ĝi  tamen  estis  suk- 
cesa,  almenaŭ  ĝi  estis  bona  preteksto  al 
debato,  al  interŝanĝo  de  vidpunktoj.  Ni 
cetere  ne  forgesu  ke  se  la  vortoj 
«  celo  »  kaj  «  vivo  »  estas  sufiĉe  bone 
difinitaj,  mi  dubas  ke  la  vorto 
«  ateisto  »  estas  egale  komprenata  laŭ 
la  landoj  (same  laŭ  la  epokoj).  Bona 
okazo  do  por  tion  pli  precize  percepti. 
Pluraj  homoj  ne  intervenis  en  la  debato 
en  tiu  okazo,  ĉu  pro  manko  de  tempo, 
ĉu  pro  timemo  paroli  antaŭ  publiko,  ĉu 
pro  ne  partopreno  al  la  kongreso  aŭ 
nur  pro  neadekvata  horo  de  la  kun- 
veno.  Mi  supozas  ke  iuj  preferas 
pripensi  kaj  skribe  respondi  poste,  kaj 
mi  mem  troviĝas  en  tiu  kroma 
kategorio.  Tial,  fine  de  la  somero  ni 
petis  niajn  membrojn  kaj  la  ĉeestintojn 
de  nia  kongresa  kunveno,  ke  ili  sendu 
kontribuon  pri  la  demanda  temo.  Jen  ĉi- 
poste  la  rezulto  de  nia  alvoko.  Ni 
sincere  dankas  ĉiujn  kontribuintojn. 

CSmert 

Pri  antaŭa  komento,  en  kiu  oni  diris  ke 
"la  celo  de  la  vivo  estas  vivi", 
tio  ne  veras,  ĉar  ĉiuj  homoj  vivas,  sed 
ne  ĉiuj  feliĉe.  Ekzemple  pri  la  personoj 
kiuj  malsatas,  aŭ  pri  la  malriĉuloj :  tia 
vivo  ne  estas  celo. 

“Vtttm  Ipm  SmnSm  Mvgiteffts,, 


...  esti  kapabla  demandi  "Kial?"  ansta-  Mi  dankas  vin  pro  via  ĉi-suba  retaĵo. 
taŭ  "Kial  ne?"  Kaj  mi  konfirmas  la  intereson  en  mi 

vekitan  de  la  interŝanĝo  de  ideoj,  kiu 

okazis  dum  via  kunsido  pri  ATEO. 

Certe  oni  ne  povas  malaprobi  la  celojn 
precizigitajn  en  via  kunmetita  afiŝo. 
Sed  tio  ne  sufiĉas  por  fari  min  aktiva 
membro  de  via  movado.  Kaj  mi  ne 
havas  elementojn  por  redakti  iun 
artikolon  pri  via  agado  aŭ  via  idearo. 
Cetere  mi  skribas  ĉi-sube  tekston,  kiun 
mi  redaktis  kadre  de  raporto  pri  la 
kongreso : 

"Mi  aŭskultis,  ne  intervenante,  la  du 
prelegojn :  unuflanke  de  la  Spiritisma 
Asocio  Ev.  Lorenz ;  aliflanke  de  ATEO 
por  ateistoj.  Ambaŭ  elmontris  elok- 
vente  la  similecon  de  siaj  ideoj,  idealoj 
kaj  celoj  kun  tiuj  de  Esperanto  kaj  de  la 
interna  ideo ...  Kial  ne  ?  Mi  ne  havis 
argumentojn  por  interveni ;  kaj  mi  plu 
restas  pasiva  agnostikulo ...  Kaj 
internideulo". 

Ricevu  miajn  elkorajn  salutojn. 

CCamk  LmgmJEpiŝ  (franmjo) 

La  celo  de  la  vi¥0  laŭ  ateistoj 

Kiam  oni  ne  studis  filozofion, 
malfacilas  vortigi,  ĉar  la  vivo  trapasas 
plurajn  periodojn,  dum  kiuj  la  interes- 
kampoj  ŝanĝiĝas.  « Naski  kaj  eduki 
infanojn  »  koncernas  la  «  kredantojn  ». 
Tio  ne  estas  la  celo  de  novaj  geedzoj, 
infanoj  naskiĝas  plej  ofte  pro  hazardo  / 
akcidento  !! 

Mia  unua  kontakto  kun  Espe- 
ranto  okazis  en  1936,  dekses-jaraĝa. 
Baldaŭ  naŭdek-unu-jaraĝa,  mi 
«  okupiĝas  »  ĉiutage  pri  Esperanto,  sed 
NE  estas  la  «  celo  »  de  la  vivo  ! 

La  vorto  « celo »  estas,  por 
averaĝaj  individuoj  (la  popolo  de  la 
malsupro)  ne  aplikebla,  ĉar  rezervita  al 
intelektuloj. 


Estas  mia  opinio,  kiu  eble  ne 
respondas  al  tio  kion  vi  atendis. 

lCOtBTEĴZS  Maurimt  Caftams  10« 
55 w  m&rnom,  mtgujv 
f^.wmS520@$fymtsBŝ 
£a  7an  dk  svptemBm  2010 


Ĉu  ateisto  aŭ  agnostikulo  ? 

Grava  diferenco :  konscia  ateisto,  se  li 
posedas  minimumon  da  inteligenteco, 
neniam  konsideras,  ke  li  (kaj  nur  li) 
posedas  la  veron.  Logika  kredanto,  se  li 
estas  vera  kredanto,  kaj  do  posedas  la 
fidon,  konsideras  ke  nur  li  posedas  la 
veron. 

Kompreneble,  ĉiu  kredanto  respondos 
ke  ofte  li  dubas :  sed,  se  li  dubas,  tio 
signifas  ke  li  ĉesas  konsideri,  ke  li 
posedas  la  veron,  do  tiam,  li  ne  plu 
estas  kredanto. 

Tio  klare  montras,  ke  ĉiu  diskuto  kun 
kredanto  estas  vana,  ĉar  nur  li  certas 
posedi  la  veron. 

Ateisto,  kiu  certas,  ke  Dio  ne  ekzistas, 
estas  por  mi  alia  speco  de  kredanto  kaj 
pro  tio,  mi  preferas  konsideri  min,  kiel 
agnostikulo. 

Estus  interese  fari  konsulton  inter  la 
abonantoj  de  «  Ateo  »  por  scii,  kiom  da 
ili  konsideras  sin,  kiel  ateisto,  kaj  kiom 
kiel  agnostikulo,  kaj  havi  la  vidpunkton 
de  ambaŭ. 

ĵean  Marin  ffmncujo) 

Duobla,  kaj  tiel  ne  multe 
diferenciĝas  de  la  celo  de  ĉiuj  homoj : 
feliĉo  por  si  mem,  feliĉo  por  ĉiuj 
homoj.  Nur  la  rimedoj  diferenci- 
ĝas :  la  ateistoj  kalkulas  nur  pri  si 
mem  por  atingi  tiun  celon,  la  kredantoj 

kalkulas  ankaŭ  pri  si  mem  sed  ankaŭ 
kaj,  bedaŭrinde,  tro  ofte,  ĉefe  (kelka- 
foje  eĉ  nur),  pri  Dio. 

Alia  ĉefa  diferenco  estas  ke,  por 
kredanto,  pli  gravas  plaĉi  al  Dio  ol  savi 
la  homaron.  Kristana  parabolo  pruvas 
tion  nediskuteble :  la  parabolo  de 
Abrahamo,  preta  mortigi  sian  filon  por 
obei  al  Dio. 

Kaj  malgraŭ  kelkaj  belaj  frazoj 
(« amu  unu  la  aliajn »,  «ne  faru  al 
aliulo  kion  vi  ne  volus  ke  oni  faru  al 
vi »),  la  ĉefa  celo  de  Dio  estas  ke  oni 
amu  lin  kaj  obeu  al  li.  La  rifuzo  de  la 
uzo  de  kondomo,  por  plaĉi  al  Dio,  eĉ  se 
tio  kondukas  al  la  sufero  kaj  morto  de 
milionoj  da  viroj,  virinoj,  senkulpaj 
infanoj,  tion  pruvas. 

Eĉ  kredantoj  famaj  pro  sia 
profunda  amo  al  la  plej  malfeliĉaj 
homoj  ne  estas  escepto  konsidere  tion. 
«  Patrino  Terezo  »,  kiun  ĉiuj  admiras, 
ne  estas  escepto  kaj  ĉiam  kondamnis  la 
uzon  de  kondomoj. 

ĵem  Marin  (fr&nmjo) 


Jen  miaj  ideoj  pri  la  temo  : 

1.  Plej  ĝenerale,  la  celo  de  la  vivo  estas 
vivi.  La  vivo,  tra  la  vivantoj,  deziregas 
daŭrigi  sin,  multobligi  sin,  generi 
venontajn  generaciojn,  disvastigi  la 
vivregionon,  kaj  multnombri  je  gamo 
de  diversaj  ecoj. 

2.  La  difino  de  la  vivo  estas  manĝi 
(metabolismi)  kaj  seksumi.  Ĉiuj  kiuj 
faradas  tion  estas  vivanta,  kaj  inverse. 
Pro  tiu  naturo  de  la  vivo,  la  vivantoj 
estadas  ĉiam  en  konkurego  kaj  por 
akiri  la  vivrimedojn  (manĝaĵoj)  kaj  por 
pligrandigi  la  ŝancoj  de  sia  generigo 


(seksumo). 

3.  La  vivantoj  bataladas,  luktas  kaj 
kontraŭ  la  malfavoroj  de  la  naturo  kaj 
unuj  kontraŭ  la  aliaj  por  pluvivi. 

4.  Ni  homoj,  kiel  eble  la  plej  altgrade 
konsciaj  bestoj  povas,  kaj  do  rajtas, 
leviĝi  de  la  bazaj  vivklopodoj  kaj  eĉ  agi 
kontraŭ  ili.  Sekve  ni  elkovras  niajn 
proprajn  vivocelojn. 

5.  Pro  la  naturo  de  la  vivo  mem,  la 
deziroj  kaj  sekve  la  konstanta  luktado 
satigadi  ilin,  la  vivo  estas  malfacile 
travivebla  kaj  por  la  plejmulto  malfe- 
liĉa.  Ju  pli  konsciaj  la  vivantoj  des  pli 
imponas  la  vivo. 

6.  Niaj  celoj  kiel  homoj  estas  laŭgradaj. 
6a.  Sekvi  la  bazajn  celojn  de  la  vivo.  6b. 
Efektivigi  nian  potencialojn,  korpajn 
kaj  mensajn.  6c.  Strebi  esti  feliĉaj. 

7.  Por  vivfeliĉi  ni  devus  havi  kaj  liberon 
kaj  la  rimedojn  por  plenumadi  la 
vivocelojn  ekde  la  bazaj  ĝis  la  plej 
malbazaj  t.n.  spiritaj. 

8.  Libero  praktike  signifas :  moviĝo, 
parolo,  asociiĝo,  entrepreno,  strebo 
por  atingi  memfeliĉon.  Sed  alifranke  ju 
pli  da  libero  ni  havas  des  pli  pezas  la 
decidoj,  kiujn  ni  devas  fari,  dilemigas 
nin.  Memoru  ke  male  al  elekto,  decido 
signifas  forigo  de  la  aliaj  eblecoj  kaj 
foje  estas  neinversigebla. 

SĥmMw 

Ateisma  konkludo  pri  la  signifo 
de  mia  vivo, 

Tra  la  tuta  naturo  oni  vidas,  ke  la 
plej  grava  celo  de  ĉiu  vivanta  estaĵo 
estas  reprodukti  sin.  Birdoj  dediĉas 
ĉiun  someron  al  serĉado  de  partnero, 
konstruado  de  nesto,  kaj  prizorgado  de 
siaj  idoj.  Salmonoj  naĝas  milojn  da 
kilometroj  kontraŭflue  por  atingi  la 

lagon,  kie  ili  seksumos  kaj  demetos 
siajn  ovojn.  Imperiaj  pingvenoj  staras 
senmove  dum  monatoj  en  la  polusa 
neĝo  por  protekti  sian  ovon  de  la 
glacio.  Kelkaj  virbestetoj,  ekzemple 
mantidoj  kaj  iuj  araneoj,  eĉ  riskas  la 
morton  por  seksumi  kun  partnerino, 
kiu  tuj  post  la  kuniĝo  voras  sian  ne  plu 
bezonatan  aminton ;  kiam  la  viro 
transdonis  siajn  spermojn,  lia  vivocelo 
estas  plenumita. 

Ni  homoj  ne  estas  malsamaj  de  la 
aliaj  bestoj.  Estas  vere,  ke  ni  serĉas  por 
ni  mem  pli  “altajn”  celojn  (vidu 
ekzemple  la  liston  en  la  paĝo  XX),  sed 
la  plej  baza  bezono  de  preskaŭ  ĉiuj 
estas  sama  kiel  por  ranoj,  aproj  aŭ 
muŝoj  :  trovi  partneron  kaj  produkti 
idojn.  Tio  estas  la  ĉefa  temo  de  nia  tuta 
literaturo  kaj  filmarto :  serĉado  kaj 
trovado  de  amo.  Kiam  dekkelkjarulo 
sopiras  je  amo,  kompreneble  ŝi/li  ne 
pensas  pri  nasko,  eĉ  provas  eviti  tion, 
sed  tiu  profunda  deziro  ami  kaj  esti 
amata  fakte  havas  biologian  bazon.  Ĝi 
estas  natura  bezono,  pli  aŭ  malpli  forte 
enprogramita,  kiu  aperas  proksimume 
samtempe  kun  la  seksa  maturiĝo  kaj 
pelas  nin  serĉi  partneron. 

Kelkaj  homoj,  precipe  viroj,  tute 
ne  interesiĝas  pri  amo,  sed  ege  deziras 
kiel  eble  plej  vaste  dissemi  siajn 
spermojn.  Ankaŭ  tiuj  homoj  plenumas 
sian  biologian  destinon.  Nuntempe  ni 
inventis  manierojn  trompi  la  naturon 
kaj  seksumi  sen  gravedigo,  sed  la 
impulso  estas  la  sama  kiel  tiu,  kiu  tiras 
ĉiujn  virhundojn  el  tuta  regiono  por 
atingi  seksopretan  inon. 

Mi  do  opinias,  ke  la  ĉefa  vivocelo 
de  la  plejmulto  da  homoj  estas  trovi 
partneron  kaj  naski  familion.  Bonŝance 
tiuj  agadoj  kutime  ne  malhelpas  nin 
havi  ankaŭ  aliajn  interesojn,  ekzemple 


lerni  Esperanton  aŭ  volontuli  en  iu 
bonfara  organizaĵo.  Sed  por  la 
plejmulto  el  ni  tiuj  aliaj  okupoj  estas 
duarangaj  kompare  kun  kreado  kaj 
prizorgado  de  la  propra  familio. 

Mi  pardonpetas,  ke  mia  konkludo 
verŝajne  agacas  tiujn  legantojn,  kiuj  aŭ 
ne  elektas  aŭ  ne  povas  pro  diversaj 
kialoj  trovi  partneron  aŭ  naski 
infanojn.  Kompreneble  ni  homoj, 
estante  multe  pli  inteligentaj  ol  la  aliaj 
bestoj,  trovis  sennombrajn  manierojn 
por  doni  signifon  al  nia  vivo  krom  per 
produktado  de  infanoj.  Krome,  niaj 
vivoj  en  la  moderna  mondo  normale 
daŭras  tiel  longe,  ke  naskado  kaj 
prizorgado  de  infanoj  okupas  relative 
mallongan  periodon.  Tial  ankaŭ  tiuj 
homoj,  por  kiuj  kreskigo  de  familio 
estas  la  plej  grava  vivocelo,  bezonas 
aliajn  interesojn  por  doni  signifon  al  la 
vivo,  kiam  la  infanoj  ne  plu  bezonas 
ilin. 


La  temo  diskutata  dum  la  kongreso  en 
Havano  vekis  intereson.  Kaj  ĉiufoje,  oni 
konstatas  ke  la  respondoj  povas  esti  tre 
malsamaj  laŭ  la  personoj. 

Eĉ  por  kelkaj,  la  temo  estis  senkiala 
ĉar  «  celo  en  la  vivo  »  ne  havas  sencon. 

Tio  tiklis  min  kaj,  unue,  mi  ne 
komprenis  tiun  vidpunkton :  laŭ  mi, 
celo  en  la  vivo  estas  bezono,  speco  de 
motoro  por  antaŭeniri ... 

Mi  bone  memoris  ke,  kiam  miaj 
demandoj  rilate  la  religion,  malhelpis 
min  konservi  Dion  kaj  liajn  preceptojn 
kiel  celon  de  mia  vivo,  mi  devis  trovi 
alian  kaj  tute  nature,  mi  decidis  fidi 
«  Homon  ». 

Fakte  ankaŭ  la  plejmulto  de  la 
ĉeestantoj  de  la  kunveno,  sentis  tiun 
bezonon. 

Do,  mi  demandis  min  ĉu,  kiel  ofte 
kaj  senkonscie,  nian  vidmanieron  de  la 
mondo  ne  influis  nia  kristana  aŭ  religia 
edukado  kaj  ĝia  aparta  kaj  premanta 
moralo  kiu  trudas  niajn  pensojn  de 
jarcentoj. 

Martim 

Mi  proponas  :  Evoluo  de  la  konscio 
Amikajn  salutojn 

Mme  Casper 
fBryĝĝemanĝm  70, 
<B%2100  Ĵ(iopmlimjo 
Danujo 

Kio  estas  la  eelo  de  la  vivo  ? 

Vi  povas  funkciigi  la  interreton 
kaj  starigi  la  demandon  en  iu  ajn  serĉ- 
motoro,  vi  falos  konstante  sur  religiajn 
asociajn  respondojn  kaj  sur  multajn 
religiajn  personojn  kiuj  scias  pli  bone 
ol  vi  la  celon  de  la  vivo,  kaj  kiuj  provas 
trudi  en  vi  siajn  pens-manierojn. 

Kiel  mi  komprenas  tiun  deman- 

don  ? 

Mi  komprenas  per  tiu  demando : 
kio  estas  la  kialo  de  la  ekzisto  de  la 
universo  kaj  kial,  en  iu  planedo  de  suna 
sistemo,  aperis  la  vivo  kaj  kial  iom  post 
iom  aperis  la  kompleksa  vivo  kies  ni 
estas  famaj  reprezentantoj. 

La  judoj,  la  mormonoj,  la 
evangeliistoj,  la  jehovah-atestantoj,  la 
kristanoj,  la  katolikoj,  la  mahometanoj 
ktp...  ktp...  kaj  precipe  la  gvidistoj  de 
tiuj  religioj  respondas. 

Ili  scias  ĉion  kaj  sin  turnas  al  siaj 
Libroj  por  gurdi  iliajn  pens-manierojn : 
oni  ne  estas  sur  Tero  por  nenio. 
Necesas  kredi  je  Dio.  La  vivo  havas 
celon :  vin  savi  se  vi  sekvas  la 
direktivojn  de  la  Libro. 

Sed,  kial  la  ĝenerala  penso  ĉiam 
direktiĝas  al  Dio  ?  Ĉar  de  la  naskiĝo  la 


penso  estas  gurde  formatita  al  tio. 
Antaŭe  la  homoj  ne  kredis  je  unu  Dio 
sed  je  pluraj  dioj.  Ĉar  liaj  pensoj  estis 
tiel  formatitaj. 

Kial  multaj  infanoj  kredas  je  Avo 
Lrosto  de  la  dua  ĝis  la  sesa  jaro  ?  Ĉar 
ilia  penso  estas  formatita,  ĝis  kiam  iu 
«  vendas  la  meĉon »  (t.e.  ĝis  kiam  iu 
diras  la  veron  pri  la  neekzisto  de  Avo 
Lrosto). 

Imagu  ke,  ĉirkaŭ  vi,  ĉiuj  homoj 
certigas  ke  Avo  Lrosto  ekzistas  sen  iu 
kontraŭ-diranto.  Nu,  vi  strebos  por 
opinii  la  malon.  Vi  diros  al  vi :  se  tiom 
da  homoj  kredas  je  Avo  Lrosto,  lia 
ekzisto  estas  sendube  vera. 

Nu  !  mi  ne  perdiĝu  en  miaj  diroj ! 
La  dioj  ne  ekzistas  kaj  Dio  ankaŭ  ne,  kaj 
tial  se  dioj  aŭ  Dio  ne  ekzistas,  neniu 
povas  certigi  ke  la  vivo  havas  celon. 
Escepte  se  mi  estus  mem  dio.  Nu,  se  mi 
estus  dio,  mi  ne  ŝvite  klopodus  por 
respondi  al  tiu  malbone  starigita 
demando. 

Certe,  ĉiuj  el  tiuj  kiuj  rakontas 
mensogajn  malseriozaĵojn  ridetigas 
min.  Ĉar,  fakte  neniu  dio  iam  al  ili  diris 
konfidencojn.  Tiuj  kiuj  asertas  tion, 
nomiĝas  « iluminatuloj  »  kaj  ekzistas 
veraj  iluminatuloj :  homoj  kiuj  kredas 
esti  ricevantoj  de  la  vero,  tiel  kiel  ili 
vere  aŭdis  ĝin.  Estas  eĉ  iu,  kiu  skribis : 
Dio  ekzistas  kaj  mi  renkontis  ĝin. 

Alie,  mi  komprenus  la  demandon  :  ĉu  la 
vivo  enhavas  celon?  Se  vi  demandas 
kio  estas  la  celo  de  la  vivo,  la  demando 
postulas  ke  la  vivo  enhavas  celon  sed 
sen  scii  kian. 

Do,  la  demando  estas  jam  maltaŭga  kaj 
venas  sendube  de  iu  kiu  ricevis  religian 
edukadon. 

Resume,  por  simpligi  la  aferon,  la  vivo 
ne  enhavas  celon  krom  tio : 
reproduktiĝi,  per  sekskuniĝo  aŭ  dis- 

ado  (eble  per  aliaj  metodoj :  mi  ne  scias 
ĉion)  provante  eskapi  al  morto  krom  en 
esceptaj  okazoj :  malsanoj,  maljuneco 
kaj  malbon-vivo.  Estas  la  celo  genetika 
de  la  vivo.  Pri  la  cetero,  neniu  respondo 
krom  malveraĉaj  respondoj. 

Krome,  kial  starigi  vanajn  demandojn. 
Nu !  Mi  opinias  ke  tio  utilas  por  pasigi 
tempon.  Efektive,  hodiaŭ,  pluvegas  tiel 
ke  oni  ne  deziras  meti  la  nazon  ekstere 
kaj  tial,  skribi  esperante  estas  perfekta 
tempopaso  sub  tia  aĉa  ĉielo. 

Mi  vin  diras  «  ĝis  »  kaj  ne  «  adiaŭ  ». 

ub3S 

La  celo  de  la  vivo  estas  tre  simpla :  Vivi 
kun  kaj  en  amo. 

Don't  worry  -  Be  happy !  (Ne  maltran- 
kviliĝu  -  Trankviliĝu !) 

1 Tam 

Mia  difino  de  vivocelo :  feliĉigi 
almenaŭ  unu  homon  por  forgesigi 
lin/ŝin  la  sencelecon  de  la  vivo. 

Kore  salutas, 

maiCtmĥwst_POĝt4Pĝm^m 

La  celo  de  la  vivo  ?  Kio  povas  esti  la 
celo  de  agaca  kaj  neutila  insekto  kiel 
moskito  ?  Eble  laŭ  la  aliaj  bestoj,  la 
homo  estas  la  plej  malutila  vivaĵo,  kies 
celo  estas  detrui  la  tutan  planedon. 

La  fama  verkisto  kaj  ateisto  Douglas 
Adams,  en  sia  verko  La  gvidlibro  de  la 
intergalaksia  vojaĝanto  mencias  la 
koncepton  de  La  fina  respondo  pri  la 
vivo,  la  universo  kaj  ĉio.  La  respondo 
estas  42,  eble  la  plej  taŭga  kiun  ni 
konas  (en  la  historio,  la  rezulton 
disponigas  la  super-komputoro 
Profundaj  Pensoj  post  kalkulado 


daŭranta  7,5  milionojn  dajaroj). 

Mi  opinias  ke  verŝajne  vivo  ne  havas 
celon.  ĉi  simple  ekzistas.  Ni  povas  nur 
vivi,  ĝui  nian  vivon  kaj  helpi  aliajn  ĝui 
siajn. 

ĵmi  Ltds  Scmfirfato  (lta(up) 

La  demando  ne  estas  simpla,  tamen  la 
spertaro  de  mia  vivo  konvinkis  min,  ke 
ĉio  en  la  universo  strebas  al  perfekteco 
per  daŭra  evoluo.  Ĉiu  estaĵo  klopodas 
dum  sia  vivo  atingi  plej  altgrade  dignan 
lokon  en  la  kadro  de  sia  propra  specio, 
por  venki  la  rivalecon  koncerne  similu- 
lojn  kaj  por  kontraŭstari  al  malamikaj 
fortoj  ĉu  naturaj  ĉu  de  aliaj  specioj,  ĉar 
Darwin  malfermis  la  pordojn  de  la  natu- 
ra  evoluprocezo,  laŭ  kio  malfortuloj 
pereas  kaj  fortuloj  transvivas  por  plibo- 
nigi  la  adaptiĝemon  de  ĉia  specio. 
Simple  dirite,  precipe  pri  la  homa 
specio,  karakterizata  per  memkonscio, 
mi  opinias,  ke  ĉiuj  celas  akiri  feliĉon, 
tio  estas  kontentigi  siajn  korpajn  kaj 
spiritajn  bezonojn.  Kompreneble  la  voj- 
oj  por  iri  estas  plej  malsamaj,  laŭ  pro- 
praj  talento,  inklino,  edukado,  mona 
kaj  fizika  potencialoj,  kulturo.  Kio 
distingas  ateistojn  de  kredemuloj  estas 
la  tempo  dediĉita  por  la  celo,  kaj  ties 
esenco.  Lakte  la  unuaj  kontentiĝas  per 
reala,  efektiva  plenumado  de  propraj 
kapabloj,  en  la  limigita  tempo  de  sia  na- 
tura  vivo.  La  aliaj,  pli  avidaj,  streĉiĝas  al 
eternaj  ĝojo,  plezuro,  juneco,  manko  de 
malsanoj  kaj  doloroj,  eĉ  en  tre  agrabla 
kompanio. 

Historie  Budho  kredis  solvi  la  proble- 
mon  forigante  dolorojn  kaj  suferojn  per 
nuligo  de  la  propra  mio,  per  kompato  al 
ĉiuj  estaĵoj  en  la  universo  kaj  do  nepra 
toleremo  de  ties  diferencoj.  Oni  venkas 
morton  per  metempsikozo,  tio  estas 
reenkarniĝo  en  malsamajn  estaĵojn. 


Taĝo  10 


TVTEO  1T 


2010 


‘DecemBron 


Epikuro  elektis  vojon  pli  konkretan, 
aktualan  kaj  ankaŭ  ekologian : 
kontentigi  nur  necesajn,  naturajn 
bezonojn,  ne  la  superfluajn,  kiuj  pli  kaj 
pli  multobliĝas  senfine,  kun  damaĝo  de 
personoj  kaj  de  mediaj  kondiĉoj.  Jesuo, 
se  vere  li  ekzistis,  kiel  transdirite  de  la 
romkatolika  eklezio,  prokrastis  la 
solvon  en  fantasta  transmondo,  en  kiu 
ĉiu  resurektos  kaj  trovos  agnoskon  de 
siaj  meritoj  kaj  punon  de  maljustaĵoj. 
Tamen  la  celo  kaj  la  iloj  por  ĝin  atingi 
estas  tiom  malproksimaj  de  realo,  ke 
ĉiu  sana  prudentulo  ne  povas 
interkonsenti. 

Laŭ  mia  opinio,  oni  povas  helpi  la 
naturan  vojon  al  daŭra  pliboniĝo  de  la 
ekzistado  per  pliboniĝo  antaŭ  ĉio  de  la 
propra  fizika  farto,  kaj  korpa  kaj  psika, 
ekspluatante  la  nuntempan  sciencan 
konon,  kies  horizonto  plivastiĝas  pli 
kaj  pli  kaj  kies  regado  donas  al  ni 
liberecon  de  ĉiaj  malbonoj,  kaj  do  la 
deziritan  feliĉon. 

Mia  revo  kuŝas  sur  estonteco  en  kiu  la 
"homo  sapiens"  fariĝos  ankaŭ 
"ethicus",  libera  de  ĉia  superstiĉo, 
plena  kaj  justa  reganto  de  si  mem  kaj 
de  la  universaj  leĝoj,  ĉar  la  pasinta 
nesciado  estos  nur  historia  memoraĵo. 
La  forto  de  malbono  konsistas  nur  el 
sinsekvo  de  eraroj  kaŭzataj  de 
nekompleta  aŭ  tordita  sciado.  Kiam  oni 
perfekte  regos  sian  korpon  kaj  la 
monda  komunumo  respektos  la 
individuan  liberecon,  tiam  feliĉo 
dominos  sen  helpo  de  fantastaj  estaĵoj 
aŭ  transteraj  mondoj. 

Korajn  salutojn 

Mno  Lalli  (Italujo) 

La  vorto  «  celo  »,  des  pli  en  la  esprimo 
«  celo  de  la  vivo  por  ateistoj  »  eble 
estos  komprenata  iom  diverse.  Mi  ne 


nepre  sentas  la  bezonon  havi  celon  de 
mia  vivo,  kio  ne  signifas  ke  mi  ĉiutage 
ne  havas  celojn  ene  de  mia  vivo.  Ne 
gravas  ĉu  la  vivo  aperis  spontanee, 
hazarde,  kvantike,  ĉu  post  longa 
procezo  de  selektado,  ĉu  de  pra- 
eksplodo,  ĉu  el  prakoto  de  nia  planedo, 
la  vivo  estas  fakto  sufiĉe  valora,  impre- 
siva,  mistera,  samtempe  ne  definitive 
antaŭplanita,  nek  de  iu  superaĵo  nek 
de  io  ajn,  kvazaŭ  trako  kiu  malhelpus 
elekti  sian  vojon.  Tial  fronte  al  tia 
demando,  mi  volonte  rekonas  ke  mi 
modeste  provas  interveni  pozitive  en 
mia  vivo  kaj  en  mia  ĉirkaŭa  medio, 
profitante  de  tiu  mianivela  ebleco  de 
interveno  kaj  decido.  Jes,  ŝajne  tio 
estas  mia  celo  ene  de  mia  vivo,  eĉ  se  tio 
estas  nur  speco  de  dumviva  sinteno. 


La  celo  de  mia  vivo 

Celon,  la  vivo  havas  neniun. 

Tamen,  kiel  Homo  Sapiens,  mi  sentas 
min  devigata,  mi  provas,  mi  ŝatus,  indi 
pri  tiu  cerbo  kiun  la  hazardoj  de 
neprobabla  evoluo  donis  al  ni...,  kaj  kiu 
ebligas  nin  pripensi  pri  la  vivo,  pri  nia 
ekzisto... 

Do,  por  mi  efektive  estas  celo :  «  studi, 
kiel  se  oni  devus  eterne  vivi  »,  mi  ŝatas 
tiun  aforismon,  lernadi  por  pli  ĝuste 
kompreni  la  universon,  nian  mondon, 
la  vivon  sur  Tero...  Kio  estas  pli  inte- 
resega ! 

Ankaŭ  studi  cele  al  efikaj  agadoj  por 
interkompreniĝo,  por  solidareco,  por 
plibonigo  de  homa  vivo,  por  la  graveco 
defendi  la  diverseconje  ĉiuj  niveloj ... 

Agora 

‘fiCmo  verfcta  cCe  CFernando  Ftbenamar, 


A  Fun  %acFeC  Weisz 

A  %ora  estas  filmo  impertinenta  kiu 
^H^pite  spegulas  al  ni  nian  sovaĝeeon. 

ĉi  okazas  en  Aleksandrio,  en  la  jaro 
391a  antaŭ  Kristo  kaj  disvolvas  la 
terurajn  ribelojn  kiuj  eksplodis  per 
bruligado  kaj  rabado  de  la  fama 
biblioteko,  konservejo  de  la  tuta 
antikva  saĝeco.  Apriore,  ŝajnas  ke  oni 
pasigos  bonan  momenton  per  brutala 
kaj  buntkolora  peplofilmo,  kiajn  oni 
ŝatetas.  Sed  ne  temas  pri  peplofilmo, 
sed  pri  sobra  kaj  svarma  historio- 
restarigo,  preskaŭ  pri  dokumenta 
filmo.  Krome,  ve  ne  temas  pri  bonaj 
momentoj,  sed  pri  esencaj  momentoj 
kiuj  konkukas  al  pripenso  de  la  homa 
naturo,  do  de  la  nia. 

La  filozofo  kaj  astronomo  Hipatia 
ja  nin  pripensigas  kiam  ŝi  adresiĝas  al 
siaj  lernantoj,  al  eminentuloj  de  la 
civito,  al  siaj  disĉiploj  kaj  sklavoj.  Atea 
kaj  humanisma,  ŝia  figuro  leviĝas 
hieratika  kun  tro  evidenta  fragileco  :  la 
liberpenson  daŭre  minacas  fanatikis- 
mo.  Tie,  en  Aleksandrio,  la  plurdeistoj, 
la  judoj,  la  kristanoj  alfrontiĝas.  Ĉefe 
tiuj  lastaj,  fanatikuloj  bestiaj,  krude 
dogmemaj,  kri-vokas  ekstermadon  de 
la  virinoj  kaj  de  la  infanoj.  Ili  estas  la 
sinistraj  parabolanoj,  ĉe  la  pinto  de  la 
kristana  ekstremismo. 

Tiel,  la  juna  kaj  bela  Hipatia 
starigas  racion  fronte  al  la  barbareco, 
la  humanismajn  principojn  al  la  dog- 
moj,  la  liberpenson  al  la  prediko,  la 
liberiĝon  de  la  homo  al  la  submetiĝo. 
Ĉio  ĉi  estas  rakontita  severe  kaj  alta- 


en  Ca  roCo  de  Jdipatia 

nime.  Sen  afekteco.  Nu,  kia  meditado 
de  Hipatia,  sur  la  silenta  teraso 
superanta  la  urbon !  Ŝi  pridemandas 
sin  pri  la  movo  de  nia  planedo,  kvazaŭ 
metafore  por  malkovri  la  sekretojn  de 
la  sovaĝeco  de  la  Homoj.  Ekde  kiam  ŝi 
aperas,  en  sia  rigida  tuniko,  oni  sentas 
sin  koncernata,  ne  pro  perforto,  sed 
pro  forto  de  la  atesto,  sendepende  de  la 
protagonisto,  ĉu  ŝia  patro,  Oreste  la 
politika  ĉefo,  ĉu  Davus,  la  sklavo  kiu 
amas  la  filozofinon,  kaj  kiu  poste  estis 
liberigita  de  ŝi.  Fakte,  temas  pri  vi,  pri 
ni.  Kaj  verŝajne  ĉar  Agora  plaĉas  sed 
incitas,  tiu  filmo  estis  ignorita  en 
Cannes  [kan],  ekster  sia  devena  lando 
Hispanujo,  kaj  forigita  de  la  kritikistoj. 
Ĉu  denunci  la  barbarecon  de  la  dogmoj 
plu  estus  neelportebla  ?  Ĉu  rememorigi 
ke  la  racio  superu  la  kredemon  daŭre 
ŝokas  ?  Neeblas  tion  kredi  en  nia  klera 
jarcento ! 

Sendube  verko  por  liberpensuloj 
kaj  ties  infanoj.  ili  aprezos.  Sed  filmo 
ankaŭ  por  tiuj  ne  emaj  al  tolero,  al 
humanismo  kaj  liberpenso. 

Jean  Favry 

El  La  Raison  (Le  Mensuel  de  la  Libre 
Pensee),  n°  552 ,  Juin  2010.  Retejo  iveb: 

http://www.fnlp.fr/ 

Tifmndĝis  Cfaristim  tRJmim 
Unue  proponis  tiun  tekston  Hugo  Mora 
Poltronieri  (Kostariko)  kiu  siaflanke 
aperigis  ĝin  hispanlingve  ĉe  la  interesa 
retejo : 

http:/ /humanismosecularcr.org 

romianoj  mortigis  en  la 
\  krueumis  milojn  da 


Katolikoj,  la  posteuloj  de  la  kristanaj 
martiroj  kion  faris  : 

-Edikto  de  351  (malpli  ol  20jaroj  post 
kiam  ili  ŝtatpotencis)  :  "Ni  ordonas 
mortpunon  por  tiuj  kiuj  adoros 
statuojn." 

-  Krucmilitoj  (naŭ  de  1090  ĝis  1291 :  tio 
estas  195  jaroj)  kontraŭ  muzulmanoj 
kaj  ortodoksoj  (aliaj  kristanoj  do). 
Krucmilito  de  la  malriĉuloj :  teruraj 
amasbuĉadoj  de  judoj  en  Centra 
Eŭropo. 

Preno  de  Jerusalemo  (1099) :  "En  la 
templo,  la  ĉevaloj  de  la  (katolikaj) 
krucistoj  tretis  ĝis  la  genuoj  en  la 
sango  de  la  muzulmanoj" :  viroj, 
virinoj,  infanoj.  (Letero  de  Godefroy  de 
Bouillon  ,  ĉefo  de  la  krucistoj,  al  la 
Papo)  "Poste,  ili  rabis  en  la  domoj  ĉion 
kion  ili  trovis :  oron,  arĝenton,  kaj 
ĉiujn  riĉajojn."(Anonima  historio  de  la 
unua  krucmilito). 

-  Krucmilito  kontraŭ  la  Kataroj  (1208) 
"La  kataraj  pastroj  estis  pli  ol  140.  Oni 
ĵetis  ilin  en  la  fajron"  (Guillaume  de 
Puylaurens). 

"Mortigu  ĉiujn,  Dio  rekonos  la  siajn" 
(Simon  de  Montfort ) 

-  Inkvizicio  (1229  1334) 

En  Eŭropo,  kiom  da  viktimoj, 
enkarcerigitaj,  torturitaj,  murditaj, 
bruligitaj  sur  la  ŝtiparoj  en  ĉiuj 
katolikaj  landoj  ? 

En  Ameriko,  "konvertigo"  de  milionoj 
da  indiĝenoj  per  la  plej  teruraj  torturoj 
kaj  masakroj. 

"Se  la  kristanoj  mortigis  tiom  kaj  tiom 
da  altkvalitaj  ĥomoj,  ili  faris  tion,  nur 


por  rabi  oron"  (1542.  Las  Casas, 
katolika  pastro). 

-  Sankta  Bartolomeo  (1572) 

Miloj  da  protestantoj  buĉitaj  eĉ  en  siaj 
litoj,  laŭ  ordono  de  la  tre  kristana  reĝo 
Karlo  IX. 

-Parizo,  1988,  katolikaj  integristoj 
incendias  la  kinejon  kiu  programis 
filmon  kiu  malplaĉis  al  ili :  13  vunditoj, 
el  kiuj  kvar  grave. 

Ĉiujare  la  samaj  atakas  hospitalojn  kaj 
klinikojn  kie  okazas  gravedĉesigoj. 

Same  kiel  la  islamaj  integristoj  ili 
decidis  trudi  al  ĉiuj,  per  minacoj  kaj 
atencoj,  iliajn  proprajn  konceptojn  . 

Protestantoj 

Agis  sammaniere  kiam,persekutataj  en 
Francio,  ili  rifuĝis  en  Genevo....kaj  tuj 
trudis  sian  "moralon"  al  ĉiuj  : 
"Hotelistoj  ne  rajtas  doni  nutraĵon  kaj 
trinkaĵon  post  la  naŭa  vespere. 

"Neniu  rajtas  danci  sub  minaco  de 
malliberejo". 

(Edikto  de  Jean  Calvin,  la  22an  de 
februaro  1539  ) 

Kaj  hodiaŭ,  kio  videblas  en  Irlando  kie 
du  kristanaj  komunumoj  malamas  kaj 
atencas  unu  la  alian  ?  Kial  iliaj 
respektivaj  religiaj  ĉefoj  kaj 
responsantoj,  katolika,  la  Papo,  kaj 
protestanta  ne  intervenis,  ^admo- 
nestante  siajn  proprajn  paroĥanojn, 
ĉesigi  tiun  netolereblan  moralan 
skandalon. 

Hinduistoj 

Dum  nur  unu  jaro  (ekzemple  1999)  oni 
nombras  multajn  sovaĝajn  kaj  kruelajn 
atencojn  kaj  persekutojn  kontraŭ  kris- 
tanoj  :  murdojn  de  pastroj,  religiulinoj, 
misiistoj  katolikaj  aŭ  protestantaj, 

atakojn  kontraŭ  preĝejoj  aŭ  lernejoj  en 
24  vilaĝoj  en  nur  unu  el  la  18  ŝtatoj  de 
Hindujo  (Guĵarat). 

Muzulmanoj 

Pli  kaj  pli  disvolviĝas  en  Islamo  dan- 
ĝera  integrismo  :  Islamismo.  Antaŭ  kel- 
kaj  jaroj  ĝi  regis  nur  unu  landon : 
Saŭdan  Arabion ;  hodiaŭ  kvar :  Iranon, 
Sudanon,  Pakistanon,  Afganujon. 

En  tiuj  landoj  oni  povas  konstati,  kion 
povas  trudi  religio,  kiam  ĝi  estas 
ĉiopova : 

-murdo :  ŝtonumado  de  junulino  aŭ 
virino  kies  nura  peko  estis  ke  ŝi  ne 
surmetis  la  vualon, 

-fortranĉo  de  mano  kaj  piedo  de 
ŝtelistoj. 

-terura  premego  de  la  virinoj,  kaj 
submetigo  al  la  volo  kaj  potenco  de  la 
viroj :  patro,  frato,  edzo,  filo,  onklo, 
kuzo...  Ĉiuj  rajtas  mortigi  ŝin  se  ili 
konsideras  ŝin  kulpa,  laŭ  sia  persona 
koncepto  de  la  "moralo"  kaj  "honoro" : 
devo  de  obeo  al  patro,  edzo,  ktp,  deviga 
vesto  kaj  vualo  (l),  poligamio  (2), 
repudio  (3),  truditaj  geedziĝoj,  ktp... 

Ĉiuj  reguloj  pravigitaj  per  religia 
leĝaro :  la  "ŝaria"  kaj  versiklo  (vers)  de 
la  sankta  libro  (Korano) :  *.Referencoj  : 
("suratoj"=  "sur"),  por  (l)  sur  IV, 
vers.ll,  por  (2)  sur  IV,  vers.3,  por  (3) : 
sur  IV  vers.15. 

EVIDENTAJ  KAĴ  TIMIGAJ 
SIMILECOJ 

1)  BIBLIO :  "La  viro  estas  la  ĉefo  de  la 
virino".  Sankta  Paŭlo  (Epistolo  al 
korintanoj). 

2)  KORANO  :  "La  viroj  estas  superaj  al  la 
virinoj,  ĉar  Dio  donis  al  viroj  la 
tutsuperecon  sur  virinoj". 

3)  BIBLIO :  "Estas  laŭ  natura  ordo  ke  la 
virino  estas  obeema  al  la  viro"  (Sankta 
Aŭgustino). 


4)  KORANO :  "La  virinoj  devas  esti 
obeemaj.  Se  la  virino  malobeas,  la  edzo 
rajtas  puni  ŝin". 

5)  BIBLIO :  "Ĉiu  virino  devas  esti 
superŝutita  de  honto  je  la  penso  ke  ŝi 
estas  virino"  (Klemento  el  Aleksandrio). 

6)  KORANO  :  "La  edzo  rajtas  eĉ  frapi  ŝin. 
Obeemo  protektas  la  virinojn  de 
perfortaĵoj".  (Korano,  Surato  IV,  versi- 
klo  38). 

. kaj  koncemante  la 

herezulojn : 

1)  BIBLIO :  "Se  dolĉeco  ne  sukcesas, 
estas  devo  utiligi  trudadon."  (Sankta 
Aŭgustino). 

2)  KORANO :  "Batalu  kontraŭ  tiuj  kiuj 
ne  kredas  je  Dio."  (Korano,  sur.  XIX, 
vers.  29). 

3)  BIBLIO :  "Oni  ne  diskutas  kun  judo, 
oni  plantas  sian  spadon  en  lian 
ventron."  (Sankta  Ludoviko) 

4)  KORANO :  "Ne  alvoku  pacon  kiam  vi 
estas  la  plej  potenca."  (Korano,  sur.IX, 
vers.35) 

KION,  ĈEFE,  ALPORTAS  RELI- 
GIOĵ  AL  NIA  MONDO  ? 

La  plimulto  de  la  amasbuĉadoj, 
servutecoj,  torturoj,  detruoj  de  bienoj 
kaj  homaj  vivoj,  mizeregoj,  malsategoj, 
hatoj  kaj  genocidoj,  militoj  havas 
religion  almenaŭ  kiel  pretekston,  se  ne 
kiel  rektan  kaŭzon. 

Kelkaj  ekzemploj  :  (Mallongigoj  :  muz  = 
muzulmanoj  kat  =  katolikoj  ort  = 
ortodoksoj  krist  =  kristanoj). 

Kaŝmiro  (muz-hinduoj)  Timor  (muz- 
kat)  Israelo  (muz-judoj)  Sudano  (muz- 
ort). 

Kosovo  (muz-ort)  Kipro  (muz-ort) 
Ĉeĉenio  (muz-ort)  Alt-Karabago  (muz- 
kristanoj). 

Balkanoj  (muz-ort-kat) 

Ofte,  eĉ,  militoj  inter  adeptoj  de  simi- 
laj  religioj : 

Kristanaj  :  Irlando  (katolikoj-protestan- 
toj) 

Muzulmanaj  :  Afganujo  (ŝiitoj-sunitoj) 
Alĝerio  (muzulmanoj-islamistoj) 

. kaj  tio  estas  nur  kelkaj 

ekzemploj, 

Kiu,  konsiderante  tiun  realecon, 
kuraĝos  aserti  ke  la  religioj  alportas 
pacon,  justecon,  toleremon,  amon  kaj 
feliĉon  ? 

PS:  Budhaismo  ŝajnas  la  sola  religio  kiu 
ĉiam  proponis  kaj  aplikis  neperforton 
sed  kompaton  kaj  pacon.  Sed  tio 
meritus  kontrolon.  Pri  tio  mi  petas 
kunlaboron  de  la  legantoj. 

KAJ  LA  ALIAJ  "RELIGIOJ"... 

Stalinismo  :  Kiom  da  mortintoj  en 
Sovetunio  ?...  pro  kulto  de  la  moŝtulo. 
Naziismo  :  Kiom  da  mortintoj  en 
Eŭropo  ?...  pro  kulto  de  la  raso. 
Liberalismo :  Kiom  da  mortintoj  en  la 
mondo  ?  pro  kulto  de  la  profito,  de  la 
mono,  de  la  dolaro :  milionoj  da 
mortintoj,  pro  malsato,  malsano, 
mizero,  laboro  de  infanoj,  sklaveco, 
narkotaĵoj,  prostituado,  potenco  de  la 
mafioj,  de  la  diktatoroj,  de  la 
supernaciaj  firmaoj,  kun,  kiel 
neeviteblaj  konsekvencoj,  mallaboro 
kaj  malriĉeco  kiuj  puŝas  la  viktimojn  al 
ĉiuj  integrismoj,  rasismoj,  malamegoj, 
perfortoj  kaj  murdoj. 

Kiom  ofte  religio,  diktaturo  kaj 
liberalismo  kunlaboras,  kunfandiĝas, 
kaj  kunagas  por  krei  la  mizeron !  Tio 
estas  pli  ol  evidenta  en  tiom  da  landoj : 

Pinochet,  la  buĉisto  de  Ĉilio  estis  tre 
religiema  homo  kiu  regulege  ĉeestis 


diservon. 

La  petrolriĉegaj  muzulmanaj  ŝtatoj  kie, 
apud  kolosa  riĉeco,  ekzistas  milionoj 
da  mizeruloj  submetitaj  al  la  tiraneco 
de  la  religiuloj  kaj  de  la  polico. 

En  la  plej  potenca  lando  de  la  mondo, 
Usono,  kvankam  kovrita  de  la 
demokratia  kostumo,  la  situacio  ne 
estas  tiom  malsimila :  en  la  manoj  de 
kelkaj  homoj,  neimageblaj  amasoj  da 
riĉaĵoj  kaj  potenco,  kaj  milionoj  da 
mizeruloj.  La  tuto,  sub  la  ŝildo  de  Dio. 
"Dio  protektu  Usonon !  "proklamis 
G.Bush".  Kaj,  je  la  nomo  de  Dio,  li 
trudis  mortopunon,  kontraŭpersonajn 
minojn,  frenezan  ekspluatadon  de  la 
mondo  kaj  de  ĝiaj  loĝantoj,  kaj 
polucion  de  nia  planedo. 

Duonjarcenton  antaŭe,  kion  gravuris 
Hitlero  sur  la  zonobukoj  de  la 
germanaj  soldatoj :  "Gott  mit  uns" 
("Dio  kun  ni"). 

Kiam  oni  scias,  kio  okazis  al  la  mondo 
kun  Dio  je  la  servo  de  Hitlero,  oni 
rajtas  timi,  kio  okazos  kun  Dio  je  la 
servo  de  homoj  kiaj  Bush. 

ĵmn 

Pli  ol  5000  Bulgaroj  defiladis, 
hieraŭ  en  Sofia,  post  alvoko  de  I 
la  ortodoksa  eklezio  por  postuli  I 
religian  edukadon  en  la  I 
lernejoj.  La  manifestaciantoj  I 
portis  panelojn  kun  la  sloganoj  I 
"Sufiĉas  66  jaroj  da  ateismo",  I 
"Popolo  sen  moraleco  estas  I 
kondamnita". 

Komunikis  Jackie  Huberdeau  I 
(Francujo)  el  la  sabata  taggazeto  I 
Maine  libre  (la  25an  de  septembro  I 
2010). 

Ĉu  la  indikaĵoj  Ne  t  Malbona 
subtenas  la  ideon?  ideo 

^Jes 

Teorio  kreita 

i 

Uzu  la  teorion  por  kompreni 
pli  bone  la  universon 

i 

Malkovru  novajn  indikaĵojn 

i 

Ĉu  eblas  modifi  la  teorion 
por  klarigi  la  novajn  indikaĵojn? 

^  Ne  ^Jes 

Revolueio!  Plibonigu  lateorion 


Fido 

Redaktas:  Jesuo  de  las 

Ek! 

i 

Heras. 

Ekhavu  ideon 

| 

Korektas:  Christian 

Ignoru 

Riviere, 

kontraŭajn 

indikajojn 

i 

christian.riviere@laposte.fr. 

Plutenu 

Retskribu  al: 

Ia  ideon 

eteme 

i 

liberpenso@gmail.com 

| 

